[ඔබත් ස්පිරිට් ෆින්ගර්ස් හා එක් වීමට කැමතිද?]
♫ කාලයත් සමඟ වෙනස් නොවන හදවතක් ♫
♫ සදාකාලිකව පවතින අපගේ අනන්ත කතාව ♫
💜💜සිංහල පරිවර්තනය : සුලෝචනා ජයකොඩි💜💜
මම අර යෝධ පිස්සව නම් අඳින්නේ නෑ.
[10 වන කොටස] එයා කිව්වා ගි ජොං කියන්නේ යෝධ පිස්සෙක් කියලා.
පොඩි එකෝ, හොඳට බලාගන්න.
මම කියන්නේ මෙන්න මේ වගේ මනුස්සයෙක්ට.
අන්න එයා ආයෙත් ඕනවට වඩා රඟපානවා.
දැන් ඉතින් පටන් ගන්නකෝ.
හරි, හරි. අපි ඉක්මනට අඳිමු.
පටන් ගන්න.
මොකක්?
අපිට කපල් පෝස් (couple poses) දාන්න පුළුවන්ද?
වූ දොල්...
මස්සිනා.
අනිවාර්යයෙන්ම, පුළුවන්.
වූ දොල්, ඔයා මොකද මේ කරන්නේ?
එයාට පාඩුවේ ඉන්න දෙන්න.
ඉක්මනට අඳින එක ගැන අවධානය දෙන්න!
මේ පොඩි එකා මාරයිනේ.
පොඩි ළමයෙක් එක්ක රණ්ඩු අල්ලන රෙඩ් ඊටත් වඩා මාරයි නේද?
මෙයාව හම්බුනාට පස්සේ, අපේ අම්මා සති ගාණක් මුහුදු පැලෑටි සුප් බිව්වා.
අනේ අම්මේ!
පොඩි එකෝ.
දේවල් උඹ හිතන විදියට වෙන එකක් නෑ.
මෝඩයා.
විනාඩි පහක් කියන්නේ ලොකු කාලයක්.
දැන් ඉතින් අතහැරලා දාපන්.
පිස්සුද, මම අනිවාර්යයෙන්ම උඹව මගේ කරගන්නවා.
නෑ, මම උඹව මගේ මස්සිනා කරගන්නවා.
වෙලාව ඉවරයි. විනාඩි පහ ඉවර වුනා.
වූ දොල්, ඉක්මනට නැගිටින්න.
ඒයි, ගි ජොං.
ඔයා හොඳින්ද?
ඔව්, මම හොඳින්.
ඔයා හොඳින් නෙවෙයි ඉන්නේ.
ඔයා ඕකේ නේද?
මේවා මට කජු කනවා වගේ වැඩ.
එහෙම නේද, පොඩි එකෝ?
ඔව්.
මට හිතුනා අන්තිමේදී මෙතනදිවත් මට මෙයාව හරියට බලාගන්න පුළුවන් වෙයි කියලා.
ෂොපින් මෝල් එකේ ෆොටෝ වල මූණ පේන තැන් ඔක්කොම ක්‍රොප් කරලනේ තිබුනේ.
එයාගේ මූණ පොඩ්ඩක් හරි පේන්න තිබුනොත්, එයාට පිස්සු හැදෙනවා.
ඇත්තටම මට නම් එහෙම කරන එක හොඳයි.
මොකද එතකොට එයාගේ මූණ වැඩිය ප්‍රසිද්ධ වෙන්නේ නෑනේ.
ආහ්, මම ඔයාට කිව්වනේ ඔය අදහස අත ඇරලා දාන්න කියලා.
මෙයාට ඔය ලෝකය ගැන කිසිම උනන්දුවක් නෑ.
ඔයා ස්ටාර් ඇන්ඩ් ස්ටුඩියෝ එකේ CEO කේ ව දන්නවා නේද?
මම දන්නවා.
ඕනම කෙනෙක්ව ජනප්‍රිය කරන පුරාවෘත්තයක් වගේ ඡායාරූප ශිල්පියානේ.
එක පාරක් ඇවිත් බලන්න කියලා මම එයාට වැඳලා වැඳලා, අන්තිමේදී මෙතනට එක්කන් ආවා.
ඒත්...
ඔයා ජේ වන් (J One) ව දන්නවානේ?
ඒයි, කෙලින් ඉන්නකෝ.
දැන් මේ එන සීනියර්,
ජේ වන් ජනප්‍රිය වෙන්න කලින් එයා එක්ක වැඩ කරලා එයාව මුදුනටම ගෙනාපු කෙනෙක්.
ඔයා මෙයාව ඉම්ප්‍රෙස් කරන්න ඕන, හරිද?
අපෝ, මට ඕවා වැඩක් නෑ.
ඔයා කිව්වා අද තුන් ගුණයක් ගෙවනවා කියලා, නේද?
පොරොන්දුව ඉෂ්ට කරන්න.
හරි බං, තේරුනා.
ෂික්, උඹ නම් පිස්සු හැදෙන තරම් හැන්ඩ්සම්.
සීනියර්, ඔබතුමා අපේ තැනට ආපු එක අපිට ලොකු ගෞරවයක්.
මචං, මම කාර්යබහුලයි.
මේ ඉන්නේ එයාද?
කෝ කැමරාව?
ආහ්, ඔව්. මෙන්න තියෙනවා.
මොකද මේ මූණේ හැටි?
ඇයි මේ දෙහි කාලා වගේ ඉන්නේ?
පොඩ්ඩක් හිනා වෙමුද?
බෑ.
මොකක්ද කිව්වේ?
ඔයාට මම හිනා වෙනවා බලන්න ඕන නම්,
ඉස්සෙල්ලා මාව හිනස්සලා ඉන්නකෝ.
කොල්ලා මරු.
දැන් නම් මට තව ආස හිතුනා.
නවත්තන්න. මම කරන්නේ නෑ.
මම අවුරුදු තුනක් තිස්සේ ඉල්ලුවේ.
මේ කියුට් කොල්ලට පින් සිද්ධ වෙන්න, අද දවස නම් ජොලි.
අපි හැමෝම එකතු වෙලා ෆොටෝ එකක් ගමුද?
- හා. - හරි.
යමු අර පැත්තට.
වූ දොල්, එන්න මාත් එක්ක ෆොටෝ එකක් ගන්න.
- හා. - මෙන්න මෙහෙම පෝස් කරන්න...
ආහ්, හරි.
සොරි.
හතරයි, තුනයි, දෙකයි.
කොහොමද අද දවස? විනෝදයිද?
ම්ම්... වරදක් නෑ ඉතින්.
ජොලි නේ?
ඔයා දිගටම අර යෝධ පිස්සව හම්බවෙන්න යනවද?
ඈ?
මම කිව්වනේ අපි බ්‍රේකප් වුනා කියලා.
වූ දොල්, මේක කන්න.
මම මෝඩයෙක් කියලා හිතුවද?
මම දැක්කා ඔයාලා අතින් අල්ලගෙන ඉන්නවා.
පහයි, හතරයි, තුනයි, දෙකයි.
මම ආයෙත් කියනවා.
මම ඌට කැමති නෑ.
වූ දොල්.
මේ ළමයා තාම ඉස්කෝලේ ගියත්, එයාගේ පුදුම ගැම්මක් තියෙනවා අනිත් අයව පාලනය කරන්න පුළුවන්.
බේබ්ලූ එයා ඉද්දි කලබල වෙන එක අහන්න දෙයක් නෑ.
ගි ජොං නම් එයාව හොඳට හැන්ඩ්ල් කළා හැබැයි.
'හොඳට හැන්ඩ්ල් කළා'? කෙහෙල්මල. එයාගේ මනසත් තාම පොඩි එකෙක්ගේ වගේම තමයි.
වූ දොල් ඊට වඩා මෝරලා වෙන්නත් පුළුවන්.
දෙයියනේ.
ඒ වුනාට, ඒ ළමයා ඕනවට වඩා සැරයි.
එයා කණගාටුදායක මල්ලි කෙනෙක් වුනත්,
එයා අද නම් පවුලේ පරම්පරාව ගෙනියන්න තියෙන වටිනා කොන්ද කඩන්න ඔන්න මෙන්න තිබුනේ.
ඒක නෙවෙයි.
මම අම්මට කියන්නේ නෑ.
මට නම් ඒක කොහෙත්ම තේරෙන්නේ නෑ,
සමහරවිට ඒ මනුස්සයාගේ ඔයාට විතරක් පේන මොකක් හරි විශේෂත්වයක් ඇති.
ඈ?
එයා එයාගේ ඇඟ රිලැක්ස් කළා.
ඊට පස්සේ එක පාරටම, එයා එයාගේ ඉණ ටිකක් උස්සලා ගත්තා.
එයා තමන්ගේම හයියෙන් තමන්ව උස්සගෙන හිටියා.
එයා ඇත්තටම අනුන් ගැන හිතනවා.
වූ යොන් වගේම වෙන්න ඇති.
හිතුවා වගේම, එයා තාමත් මගේ අයියට වඩා එක පියවරක් ඉස්සරහින් ඉන්නේ.
ඇත්තටම?
එයා කැමැත්ත දුන්නද?
ඔව්, මම හිතන්නේ එයා ඒකෙන් මොනවා හරි ඉගෙන ගන්න ඇති.
එයාව එක්කන් ආපු එක හොඳයි.
ඉස්සෙල්ලා එයාව උස්සන් හිටපු එකත් ඔයා හොඳට කළා.
නෑ.
වූ දොල් හරිම සැහැල්ලුයි,
ඉතින් පිහාටුවක් ඉස්සුවා වගේ තමයි දැනුනේ.
එහෙම නැත්නම් ඔයාගේ ඉණ සුපිරි හයිය ඇති?
අනිවාර්යයෙන්ම මගේ කෝර් (core) එක මාර හයියයි.
හිතුවා වගේම, මිනිහාගේ කොන්දේ හයිය...
හලෝ?
ලයින් එක කට් වුනාද?
ගි ජොං!
අහ්?
ඔව්.
මොකක්ද? මම හිතුවේ කෝල් එක විසන්ධි වුනා කියලා.
ඇයි ඔයා කතා කරන එක නැවැත්තුවේ?
මේ..
ඒක ටිකක් අමුතු විදියට ඇහුනේ.
අමුතු විදියට?
ඔයා කිව්ව කතාව... අර...
මම මොකක්ද නුසුදුසු දෙයක් කිව්වේ?
මම කිව්වේ ඔයාගේ ඉණ ගොඩක් හයියයි කියලා විතරයි.
ඉතින්, ඒක...
ඔයා දන්නවනේ.
ඒක කොහොමද...
මම තියනවා.
හෙට හම්බවෙමු.
ගි ජොං? ගි ජොං.
ඉන්නකෝ.
ඇයි? මොකද...
ඒත් අපේ වයසත් එක්ක බලද්දී,
අපි ඇත්තටම කතා කරන්න ඕන පොඩි ළමයින්ගේ ආදර කතා ගැනද?
අපි වැඩිහිටි ආදර සම්බන්ධතා ගැන කතා කරමු.
මුකුත් නැද්ද? ඔයාලා ගැන කොහොමද?
ඔයාලා ඉන්නේ ඒකට නියම වයසේ.
අපෝ, ඇයි ඔයා අපෙන් ඕවා අහන්නේ?
බ්ලැක් ගැන මොකද හිතන්නේ?
බ්ලැක් ගේ සම්බන්ධතා ගැන වැඩක් නෑ.
ඒවා හරිම කම්මැලියි, ඒ වුනාට එයා ඩේට් කරන එක නවත්තන්නෙත් නෑ.
එයාගේ අලුත්ම සම්බන්ධය ගැන මොකද කියන්නේ?
එයා ඒකත් එක්ක බ්‍රේකප් වුනා.
ඔයා කොහොමද දන්නේ?
ඉන්න, ඔයාලා දෙන්නා දැන් එකිනෙකාට ඩේටින් ගැන උපදෙස් දෙනවද?
ජොනතන්.
ජොනතන් මට කිව්වා.
කොහොමද ජොනතන් දන්නේ?
පොඩ්ඩක් ඉන්න, ඔයාලා දෙන්නා ඒ තරම් ක්ලෝස් ද?
නෑ, එහෙම දෙයක් නෙවෙයි.
ඔයා කතා කරන තරමට තව තවත් හිරවෙනවා, ඒක නිසා දැන් නවත්තන්න.
කෙටියෙන් කිව්වොත්, එයයි ජොනතනුයි දැනගෙන තියෙනවා. එච්චරයි.
අයියෝ ඇති! මොකක්ද මේකේ වැදගත් දේ?
වැදගත් දේ තමයි බ්ලැක් ගේ සම්බන්ධය කැඩුන එක.
ඇයි ඔයා කවුරුත් එක්ක යාළු නොවෙන්නේ?
ඈ?
ඇයි ඔයාලා දෙන්නා යාළු නොවෙන්නේ?
මටත් සමහර වෙලාවට ඕක හිතෙනවා.
ඔයාලට ඇත්තටම,
එකිනෙකා ගැන කිසිම හැඟීමක් නැද්ද?
සොන් හෝ ගැන මොකද කියන්නේ?
ඔයාට කවදාවත් ගු රින් ගැන හැඟීමක් ඇති වෙලා නැද්ද?
ඇති වෙලා තියෙනවා.
ඇත්තටම තියෙනවා.
ඇත්තටම කිව්වොත් නිතරම වගේ.
අම්මෝ, ඉතින් ඔයා මොකද ඒ ගැන කරන්න හිතන් ඉන්නේ?
ගු රින් ඔයාට කොහොමද?
සොන් හෝ ගැන කවදාවත් විශේෂ දෙයක් දැනිලා නැද්ද?
එයා මහා වදයක්.
ඇයි ඔයා මගේ පස්සෙන් එන්නේ?
ඔයා ඉස්සෙල්ලා අවුලෙන් වගේ හිටියේ.
අද ඔයා හරිම මුරණ්ඩු පාටයි.
මට අහන්න දෙයක් තියෙනවා.
මට අහන්න ඕන නෑ.
මිස් තෙං ජා!
ආහ්, එතකොට ජොනතන් ඔයාට කියලා නෑ වගේ ඇයි මම අර මනුස්සයා එක්ක බ්‍රේකප් වුනේ කියලා, නේද?
මොකද එයා ඔයාට මිස් තෙං ජා කිව්වා.
ඔයා දැන දැනත් මට ඒ නම කිව්වා?
තෙං ජා.
මොකක්ද ඔයා මට දැන් කතා කළේ...
ඔයාට මාව පිරිමියෙක් විදියට පේන්න නම් මම මොනවද කරන්න ඕන?
තෙං ජා, ඔයාට මාව පිරිමියෙක් වගේ පේන්න නම් මම ඇත්තටම මොනවද කරන්න ඕන?
මම!
මම ඔයාට කිව්වා මට තෙං ජා කියන්න එපා කියලා!
ගු රින් ඔයාට කොහොමද?
සොන් හෝ ගැන කවදාවත් විශේෂ දෙයක් දැනිලා නැද්ද?
මම ආවා.
ඇයි ඔයා තනියම බොන්නේ?
නරක් වෙච්ච දෙයක්වත් කෑවද?
මට ආදරයේ වේවැල හම්බුනා.
ඕක සෝජු ද?
ඔන්න ආවා! ආවා! ආවා!
ඇයි ඔයා මට කැමති?
මම එක හේතුවක් විතරක් කියන්නද?
නෑ, ඔක්කොම ලිස්ට් එකම කියන්න.
ඒක ඔයාගේ හෝම් වර්ක් එක. මම ඇවිල්ලම උත්තර ටික චෙක් කරන්නම්.
යස්!
ඔහ් මයි ගෝඩ්!
ඒයි, ඒක නම් මාර නෝටි (naughty) කතාවක්.
ඉතින් ඒකේ තියෙන නෝටි කම මොකක්ද?
ඔයා කියන්නේ කොන්දේ හයිය ගැන කතා කරන එක නෝටි වැඩක් කියලද?
නෑ.
ජෝ මි රේ, ඔයාට රස්නේ වැදිලද කොහෙද?
ඔයාමනේ දැන් කිව්වේ ඒක නෝටි කියලා.
ඒ වචනේ ඇතුලේ නෝටි ගතියක් දැක්ක කෙනා තමයි නෝටි.
ආහ්, නම් ගි ජොං, නම් ගි ජොං.
එයාගේ හිත යට රාගයේ යක්ෂයෙක් ඉන්නවා!
මට තේරෙන භාෂාවකින් කතා කරන්නකෝ.
පෘථිවිවාසීන්ට තේරෙන විදියට.
ඔයාලා කිස් කළාද?
අර ඉස්සෙල්ලා දීපු පොඩි එක නෙවෙයි, ඇත්තම කිස් එකක්.
ඔයා මොනවද මේ කියවන්නේ? එහෙම දෙයක් වුනේ නෑ.
ඇත්තටම?
හරි, මම එහෙනම් මේක පෘථිවි බසින් කියන්නම්.
නම් ගි ජොං ළඟදීම
ඔයාගේ ඇඟට කඩා පනීවි.
ඔයා අර 18+ පොත් කියවන එක නැවැත්තුවේ නෑ නේද?
මම මොකටද නවත්තන්නේ?
ඔයා ගිහින් භාවනා කරන්න ඕන.
රාගයේ යක්ෂයා ඔයා වහගෙන ඉන්නේ.
ඒයි, වූ යොන් ව අල්ලගන්න.
එයා වූ යොන් ගේ ඇඟට කඩා පනීවි! වූ යොන් ව අල්ලගන්න.
එයාගේ හිත දිනාගන්න කිස් කරන ටෙක්නික් එක.
මම ඇත්තටම මේක මගේ කටින්ම කියලා දෙන්න ඕනද?
මේවා මම සල්ලි සහ කාලය වියදම් කරලා ලබා ගත්තු දැනුම.
ඒයි, නම් ගි ජොං.
ඔයාට ඕන වුනාම, මුකුත් දන්නේ නැති බබෙක් වගේ රඟපාන්න පුළුවන් නේද?
ප්ලීස්.
අනේ මට කියලා දෙන්නකෝ.
නිකන්ම කඩාගෙන බිඳගෙන යන්න එපා.
ආහ්.
වැදගත්ම දේ තමයි
ඇගේ කැමැත්තයි.
ඇගේ කැමැත්ත?
[1 වන ක්‍රමය] වූ යොන්.
[අවසර ගැනීම] මට පුළුවන්ද?
හාදු දීමට පෙර ආදරණීය විදියට අවසර ගන්නවාට කැමති ගැහැණු ළමයෙක්.
මට ඔයාව සිපගන්න පුළුවන්ද?
එපා.
අයි යෝ, ඇයි ඔයා ඒ වගේ දෙයක් අහන්නේ?
[2 වන ක්‍රමය: ළඟට ඇද ගැනීම] තමන්ගේ ළඟට ඇදගෙන සිපගන්නවාට කැමති ගැහැණු ළමයෙක්.
එහෙම කරන්න එපා.
නියම පිරිමියෙක් වගේ, බිත්තියට හිර කරන්න!
[3 වන ක්‍රමය: බිත්තියට තද කිරීම]
එපා, මේක කරන්න එපා.
[4 වන ක්‍රමය: ආදරණීය බැල්ම] ඇස් දෙස බලාගෙන ඉන්න ගමන්
ඉබේම සිපගැනීමට නැඹුරු වෙනවාට කැමති ගැහැණු ළමයෙක්.
හැබැයි වූ යොන් නම්
මේ කිසි දෙයක් කරන එකක් නෑ.
අයියෝ, වැඩක් නැති ළමයෙක්.
එයාට කිස් කරන්න බැරි නිසා පාඩම් ඉගෙන ගන්නවාද?
නම් ගි ජොන්ග්ගේ ආදර ජීවිතය මේ වගේ වෙයි කියලා මම හිතුවේ නෑ.
ඒයි, එයා අපිට මොන පොතද ගන්න කිව්වේ?
100 පාරක් ඇහුවත් මතක නෑනේ.
'පොත් හරියට කියවන විදිය ගැන පොතක්'!
පොඩ්ඩක් ඉන්න,
එයා ගිය පාර ඒක අරන් කියෙව්වා නේද?
ඒක තිබුණේ පොත් හරියට කියවන හැටි ගැනනේ,
හැබැයි මේක තියෙන්නේ පොත් කියවීම ගැන ලියවුණු පොත් කියවන ආකාරය ගැනයි.
ඒ මොන විකාරයක්ද?
මේක කාම යක්ෂයින් ආවේශ වීමක් ගැන නෙවෙයි.
මම මගේ හීනය පස්සේ යනවා විතරයි.
හීන?
මම මගේ මාර්ගය තෝරාගෙන ඉවරයි.
මම ආදර කතා ලියන නවකතාකරුවෙක් වෙනවා.
මොකක්?
ඔයා ළඟදිත් කිව්වේ ඔයා A&R කෙනෙක් වෙනවා කියලානේ.
ඔයා කිව්වේ ලෙජන්ඩ් වගේ අයිඩල්ලා ඔයාගේ අතින්ම හදන්න ඕනේ කියලානේ.
නෑ, මට හිතෙන්නේ මට වැඩි දක්ෂතාවයක් තියෙන්නේ මේ පැත්තට කියලා.
අනික මේ දවස්වල මාව දිරිමත් කරන කෙනෙකුත් ඉන්නවා.
ලෙජන්ඩ්ට අමතරවද?
ඔව්.
අලුත් කෙනෙක්ද? ඔව්.
සේ රා.
ඒයි, ඕ දේ ඕ.
ඔයා පොත් සාප්පුවක මොකද කරන්නේ?
ඒක ඔයාට කොහෙත්ම ගැලපෙන්නේ නෑ.
ඔයාටත් එහෙමම තමයි.
ඕ දේ ඕ, මට ඒක හොයාගන්න බෑ. අපි යමු.
ඇයි මොකද? මම අද මේකප් දැම්මේ නෑ.
ඔයා වැඩ පොතක් ගන්නද ආවේ?
ඔව්.
අයියෝ.
ඇයි අද වගේ දවසකම?
ඉන්න, කොහොමද එයා දන්නේ මම එයා ගැන කිව්වා කියලා?
අපි මේ බලන්නේ හොඳට කියවන හැටි ගැන පොතක්.
ඔයාට යෝජනා කරන්න පුළුවන් මොනවහරි තියෙනවද?
බිග්ෆුට්.
හෙලෝ.
ඔව්. හායි, බිග්ෆුට්.
ඔයා කිව්වා නේද පැන්සල් කේස් එකයි ක්‍රොකී පොතයි මෙහේ දාලා ගියා කියලා?
මම ඒවා බේබ්ලූ කාමරේ තිබ්බා.
කරදර කලාට සමාවෙන්න.
මගේ මල්ලි නිසා මගේ සිහියක් තිබුණේ නෑ.
ආ, ඒක සුළු දෙයක්නේ.
අමුත්තෝ එක එක ජාතියේ දේවල් දාලා යනවා.
බිග්ෆුට්.
ඒක නෙවෙයි ජොනතන්, මට දැනගන්න දෙයක් තියෙනවා.
ඔයා රොකර් කෙනෙක් නේද?
හරියටම හරි.
වාව්.
ඔයා මුල ඉඳලම රොකර් කෙනෙක් වෙන්නද හිටියේ?
ඔව්, ඒක හරි.
ඔයාගේ හීනය මොකක්ද, බේබ්ලූ?
මට තාම
එහෙම විශේෂ හීනයක් නෑ.
මම විශේෂයෙන් දක්ෂ දෙයක් නෑ.
මොනවා පස්සේ යන්නද කියලා මම දන්නේ නෑ.
එහෙනම් ඔයා කරන්න කැමති දේ ගැන හිතන්න.
සමහරවිට ඒකෙන් ඔයාට පාරක් ලැබෙයි.
මම ඒ ගැන හිතුවා.
ඒත් මම දන්නෙවත් නෑ මම කැමති මොනවටද කියලා.
හිස් කඩදාසියක් වගේ නේද?
ඉතින්, හිස් කඩදාසියක ඕනම දෙයක් අඳින්න පුළුවන්නේ, නේද?
හිස් කඩදාසියක්?
දැන් ඒ ගැන හිතනකොට,
මම කැමති දෙයක් තියෙනවා.
ඒ කියන්නේ නම් ගි ජොන්ග් මගේ හීනය වෙනවා කියන එකද?
මමත් එහෙමයි.
මම දැනගෙන හිටියේ නෑ
ඔයා මම ගැන එහෙම හිතුවා කියලා.
නෑ, ඒක එහෙම නෙවෙයි...
මොකක්ද 'එහෙම නෙවෙයි' කියන්නේ?
මට ඔක්කොම ඇහුණා.
මම අදහස් කළේ ඒක නෙවෙයි.
ඔයා මොකද කරන්න යන්නේ?
වගකීම ගන්න.
මොකටද?
ඔයා ගැන.
ඊයේ, ඔයා අමුතු කතා කියලා මාව හෙලෙව්වනේ.
දැන් ඔයා මගේ හිතත් එක්ක සෙල්ලම් කරනවා, ඉතින් ඔයා ඒකට මොකද කරන්න යන්නේ?
ඔයා මොන 'අමුතු කතා' ගැනද කියන්නේ?
නම් ගි ජොන්ග් ළඟදීම ඔයාට කඩා පනියි.
මුලින්ම, එයාගේ කැමැත්ත තේරුම් ගන්න.
[අවසර ගැනීම, ළඟට ඇද ගැනීම, බිත්තියට තද කිරීම, ආදරණීය බැල්ම] අපි 3 වෙනි ක්‍රමයෙන් පටන් ගමු.
මොකක්?
ගි ජොන්ග්.
අයියෝ, එන්නකෝ.
දැන් ඕක නවත්තන්න.
4 වෙනි ක්‍රමයත් තියෙනවා.
ඔය වගේ මෝඩ කතා කියන එක නවත්තන්න, ප්ලීස්.
ඔයාට අංක 1, අංක 2, සහ අංක 4 ත් කරන්න බෑ!
මොකක්?
නෑ, කොහෙත්ම බෑ.
මම දැනන් හිටියා ඔයා ඕක කියයි කියලා.
ඒත් කවදාහරි, අපි කිස් කරයි.
කොහොම වුණත්, මට ඕනේ දැන්ම වුණත් කරන්න.
මට ඔයාව ඇහෙන්නේ නෑ.
ඔයා කාටහරි ඇත්තටම ආදරේ නම්, කිස් කරන එක ඉබේම වෙන දෙයක්.
මමත් ඔයාට ගොඩක් කැමතියි, ඒත්...
හරි, ඔයා විස්තර කරන්න ඕනේ නෑ.
මම කලින්ම දැනන් හිටියා ඔයා මෙහෙමයි කියලා.
ඒත් මට බලන්න ඕනේ වුණා ඔයාගේ වෙනත් පැති තියෙනවද කියලා.
වෙනත් පැති?
වූ යොන්.
ඔයා හිතන්නේ ඔයා මම ගැන කොච්චර දන්නවා කියලද?
හ්ම්?
මම දන්න ඔයා කියන්නේ ඔයාගේ සම්පූර්ණ කෙනා නෙවෙයි.
ඔයා දන්න මම කියන්නේ මගේ හැමදේම නෙවෙයිනේ, නේද?
ඉතින්, මම හිතන්නේ කෙනෙක්ට කැමති වෙනවා කියන්නේ
දෙන්නා ගැන තව තවත් දැනගන්න ඕනේ වෙන එකටයි.
ආ, මගේ ඔලුව.
ඔයා මාව ගොඩක් කල්පනා කරවනවා.
අයියෝ දෙවියනේ.
පාඩම් කරන කාමරේට යන්න දැන් පරක්කු වැඩිද?
නෑ, නෑ.
පේන විදියට සේ රායි මි රේයි දෙන්නත් රෑ වෙනකල් පොත් සාප්පුවේ ඉන්නවා වගේ.
ආ, දැන් යන්න කාලෙ හරි.
මටත් හිතෙනවා පාඩම් කරන කාමරේට යන්න පටන් ගන්න ඕනේ කියලා.
එපා.
මම එච්චරටම ලැජ්ජා හිතෙන කෙනෙක්ද?
ආ, හරි!
ඒ ඉරිසියාව නේද?
ඒක ඉරිසියාව නෙවෙයි.
වූ යොන්.
මට ඇත්තටම පාඩම් වැඩ හරියන්නේ නෑ.
හැබැයි මම කවදාවත් ඔයාව අපහසුතාවයට පත් කරන කෙනෙක් වෙන්නේ නෑ.
මමත් මගේ අනාගතේ ගැන බරපතල විදියට හිතන්න පටන් ගන්නම්.
ඔයා කිව්වේ ඔයා පුදුම සහගත කෙනෙක් වෙයි කියලද?
ඔව්, ඒක තව ටිකක් පැහැදිලි කරගන්න ඕනේ.
හරි, ඔයා ඒක හොයාගත්තම මට කියන්න. මම යනවා.
හොඳට පාඩම් කරන්න. හරි.
ගි ජොන්ග්.
හ්ම්?
මට පුළුවන්ද...
මට ඔයා වැඩ කරනවා බලන්න එන්න පුළුවන්ද?
ඈ?
මට ඔයා ගැන තව දැනගන්න ඕනේ, ඒක ප්‍රශ්නයක් නැද්ද?
අනිවාර්යයෙන්! අනිවාර්යයෙන්! කිසිම අවුලක් නෑ!
මම හොඳම විදියට ඉන්න දවසක් බලලා කියන්නම්.
හරි, පස්සේ හම්බෙමු.
ඒයි, පරිස්සමෙන් යන්න.
ආ, මේ කවුද කියලා බලන්නකෝ.
ඔයා ඔයාගේ වැඩ පැහැර හරිනවා නේද?
සමාවෙන්න, මට ඊයේ වැඩ ගොඩක් තිබුණා.
අවුලක් නෑ. මම ඊයේ බියර් එකයි බිව්වේ.
බඩගාගෙන යන්නේ නැතුව දෙපයින් ගෙදර යන්න පුළුවන් වුණා.
නියමයිනේ.
මිනිස්සු කියනවා මම අමුතු විදියට හැසිරෙනවා කියලා.
මම එකපාරටම වෙනස් වුණා වැඩිද?
මම රඟපානවා වගේ පේනවද?
කොහෙත්ම නෑ. නේද?
ආදරය මිනිස්සුන්ව වෙනස් කරනවා.
අඩුම තරමේ, මම කැමති කෙනාගේ හිතට වද දෙන එකවත් නවත්තන්න ඕනේ.
ඔයා දන්නවනේ මම සම්බන්ධතාවලට මුහුණ දෙන්නේ එහෙමයි කියලා, නේද?
ඉස්සර වුණත්...
ගිය පාරත්, මම ඉක්මනට ගෙදර ගියේ ඔයාට වද දෙන්න ඕනේ නැති නිසා.
හරිම වගකීම් සහගතයි.
අනිවාර්යයෙන්ම. පස්සේ හම්බෙමු.
ග්යු රින්.
පින්ක්ගේ ප්‍රශ්නය ගැන...
හ්ම්? ඔයා ගැන මොකද, ග්යු රින්?
සොන් හෝ ගැන කවදාවත් විශේෂ හැඟීමක් ඇති වෙලා තියෙනවද?
කියන්නකෝ, ඉක්මනට.
ඔයා ඇහුවද? ජ්‍යෙෂ්ඨ හියෝ සීරෝ ආපහු ඉස්කෝලෙට එනවලු.
මට ඇහුණා. දැන් නම් ඉස්කෝලේ ජීවිතේ ඇත්තටම රසවත් වෙයි වගේ.
එයා සිගරට් බොනකොට මාරම කූල්.
වාව්, මම හිතුවේ මම ෆොටෝෂූට් එකක් බලන් ඉන්නවා කියලා.
එයා වේදිකා නිර්මාණ අංශයේ පළමු වසරේ ශිෂ්‍යාව එක්ක යාළුවෙලා හිටියා නේද?
ආ, නම් ග්යු රින් ද? සමහරවිට බ්‍රේක්-අප් වෙන්න ඇති.
මොකක්? ඇත්තටම?
ඉතින් ඒක නිසාද යුන් ගි ඇස් රතු වෙනකන් ඇඩුවේ?
එයා ඇඩුවද?
හෝ ගාලා ඇඩුවා.
ඒයි, ඒක හරි නෑනේ.
ඔයා අවුරුදු තුනක් තිස්සේ එයා කියපු දේවල් ගණන් ගත්තේ නෑ,
ඒත් ඔයා ළඟදි හම්බවුණ කෙල්ලෙක්ට කැමති වුණාද?
ඒයි, ඔයා මෙහේ.
නම් ගි ජොන්ග්, හමුවීම සතුටක්.
ආ, මේ SN එන්ටර්ටේන්මන්ට් එකේ මැනේජර් නෝ ජි වොන්.
මගේ ඉස්කෝලේ කනිෂ්ඨ ශිෂ්‍යයෙක්.
මට විශ්වාසයි ඔයාගේ පෙනුම ගැන වර්ණනා අහලා ඔයාට ඇති වෙලා ඇති කියලා.
[කළමනාකරු නෝ ජි වොන්, SN එන්ටර්ටේන්මන්ට්] මම කොහොමද ඔයාව කැමති කරගන්නේ...
ඇයි ඔයා අදහස වෙනස් කරගත්තේ?
ඔයා කිව්වා නේද ඔයා ප්‍රසිද්ධ වෙනවටයි කාර්යබහුල වෙනවටයි කැමති නෑ කියලා.
ඔව් ඒක ඇත්ත.
ඒත් ඉතින්...
මම දැන් ඉන්න විදිහ ගැන සතුටුයි,
හැබැයි මට මීට වඩා දියුණු වෙන්න පුළුවන් නම්,
මම උත්සාහ කරන්න ඕනේ.
එයා කිව්වද එයාට ඔයාව තව හොඳට අඳුරගන්න ඕනේ කියලා?
ඈ?
ඔව්, ඇයි?
ඒක නිකන් අමුතු අදහසක් එන කතාවක්නේ.
ඇයි එහෙම කියන්නේ?
ඊයේ මම කියවපු නවකතාවේ ප්‍රධාන නළුවත්
එයත් එක්ක "ඒක" කරන්න කලින් කිව්වෙත් ඔය ටිකමයි.
ඔයත් ඒක කිව්වද?
අයියෝ, ඇයි ඔයා එහෙම කළේ?
"ඒක" කරනවා?
මි රේ, ඔයාට පිස්සුද.
අනික ඔය කුණුහරප කතා කියවන්නේ නැතුව හොඳ පොතක් පතක් කියවන්නකෝ.
ඔයාට වැඩිහිටියන්ට පමණයි ඒවා බලන්න බෑනේ. කොහෙන්ද ඕවා හම්බුණේ?
ඒක රහසක්.
කොහොම වුණත්, ඇත්ත ආදරේ වැඩිහිටියන්ට පමණයි ලු.
ඉතින්, ඔයා යනවද ඔයාගේ පෙම්වතා වැඩ කරන තැන බලන්න?
ඔව්, මම කවදාවත් ගි ජොං වැඩ කරනවා දැකලා නෑනේ,
ඉතින් මම හිතුවා එයාට දුක හිතෙයි කියලා.
අනික, ගි ජොං ගැන මම නොදන්න පැති තියෙන්නත් පුළුවන් නේ.
ආ, මේ දැන්ම වෙන කෙල්ලෙක් ඉන්නවද කියලා බලන්නද යන්නේ?
නෑ, එහෙම දෙයක් නෙමෙයි...
ගි ජොං ඇවිල්ලා.
එයා වැඩට පරක්කු වෙලා ලු, මාව බලලා යන්න විතරයි ආවේ.
ජෝ මි රේව ටිකක් හදන්න.
පාඩම් කරන කාමරේදි හම්බවෙමු.
එයාව නම් හදන්න පුළුවන් වෙයිද මන්දා.
යමු.
ආ, ඒක නෙමෙයි.
මට යන්න තැනක් තිබුණා. මට ටිකක් හිත එකලස් කරගන්න ඕනේ.
එකපාරටම?
ඔව්, මම ඔයත් එක්ක ගිහින් එතනට යන්නම්.
නෑ, කමක් නෑ.
මම තනියම යන්නම්.
ඔයානේ පන්තියේ පළවෙනියා. ඔයා පාඩම් කරන්න ඕනේ.
පස්සේ හම්බවෙමු.
මාරම ලස්සනයි.
මගේ කොල්ලගෙ හොරෙන් ගත්ත ෆොටෝ පවා නිකන් මැගසින් එකක කවර් එකක් වගේ.
එයා හරිම ලස්සනයි.
ගි ජොං.
වූ යොන්. ඒයි, දුවන්න එපා, වැටෙයි.
ඈ?
ඇයි ඔයා මෙච්චර ඉක්මනට ආවේ?
මට ඔයාව ඉක්මනට බලන්න ඕන වුණා.
අපි දෙන්නා නම් මහ මෝඩ ජෝඩුවක් නේද?
නෑ.
මම විතරක් මෝඩයෙක් වෙන්නම්. මම විතරක්.
ඔයා මෝඩයෙක් වෙන්න හොඳ නෑ, එතකොට ඔයාගෙ ඉගෙනීම පාඩු වෙයි.
ඔයාගෙ හීනේ කැම්පස් යන එක නේද?
ආ, ඉන්නකෝ.
ඔයා කිව්වද ඔයාගේ හීනේ මම කියලා?
නෑ, මම එහෙම කිව්වේ නෑ.
යමු යන්න, මිස් පිගී.
මම ආවා.
සොන්ග් වූ යොන්, නවතින්න!
මේ කුණු ටික එලියට දාලා ඉන්න.
ඇයි? ඉක්මන් කරන්න.
අම්මේ, ඇයි හැම තිස්සෙම මටම මේවා කරන්න වෙන්නේ?
ඕන කෙනෙක්ට මේක කරන්න පුළුවන්, ඔයාට විතරක් නෙමෙයි.
- ඉක්මන් කරන්න. - හා ඉතින්.
ඕන කෙනෙක්ට කුණු දාන්න පුළුවන් නම්, ඇයි හැමදාම මම?
ඔයාට ආයෙත් මොකද වෙලා තියෙන්නේ?
ඔයා ගිය සැරේ සමාව ගත්තා, දැන් ආයෙත් මේ පරණ පුරුද්ද පටන් ගත්තද.
ඒක එක පැත්තකට විතරක් වෙච්ච සමාව ගැනීමක් නෙමෙයිනේ.
මම සමාව ගත්තේ ඔයාට අගෞරව කරපු එකට.
මම හිතුවා මම ඉස්සෙල්ලාම සමාව ගත්තම ඔයත් සමාව ගනියි කියලා.
මම මොකටද ඔයාගෙන් සමාව ගන්නේ?
ඔයා හැම දේම අන්තිමට තර්ක කර කර ඉන්නවනේ.
ඇයි ඔයා මේ විදිහට හැසිරෙන්නේ?
ඔයා ඉස්සර මෙහෙම නෑනේ!
මොකද ඉස්සර මම බයගුල්ලෙක්!
මම අකමැති වුණත් ඔයා කියන දේවල් කළේ, ඔයා මට වෛර කරයි කියලා බයට.
දැන් මට බය නෑ!
ඔයා මට අකමැති වුණත් මට කමක් නෑ.
ඔයා එක එක්කෙනාට වෙනස් විදිහට සලකන එකට මම කැමති නෑ!
මොකක්?
හරි හරි. මමම කරන්නම්.
එක්කෝ ඔයා, නැත්තම් මම. වෙන කවුරු කරන්නද?
මම වැඩක හිටියේ නැත්නම් මම ඔයාට කියන්නේ නෑනේ.
මම දාන්නම්.
වූ සොක්.
එපා වූ සොක්. අතපය ජරාව කරගන්න එපා.
අතාරින්න. මම බලාගන්නම්.
කොහොමත් මම පොඩ්ඩක් එලියට බහින්න හිටියේ.
දැන් සතුටුද?
මාස දෙකකට පස්සේ ආපු සහෝදරයට ලවා වැඩ කරවගත්තම සතුටුද?
මට නම් මේක ඇති වෙලා.
[ගි ජොං: ඔයා පරිස්සමෙන් ගෙදර ගියාද?]
[සමාවෙන්න වැඩ නිසා මට ඔයාව ගෙදරට ඇරලවන්න බැරි වුණාට.]
[බය වෙච්ච තරමක්.]
[මැරෙන්න තරම් බය වුණා.]
ඕක කී පාරක් ටයිප් කරනවද?
[බය වෙන්න එපා, කිසි කරදරයක් නැතුව ගෙදර ආවා.]
[අහන්නත් සතුටුයි. ස්තූතියි.]
[ස්තූති කරන්න මොනවද තියෙන්නේ?]
[නිකන්ම ඔයා ඉන්න එකට ස්තූතියි.]
[ඔන්න ආයෙත් පටන් ගත්තා. ඔහොම කියන එක නවත්තන්න.]
[පස්සේ කතා කරමු. යුන් ගි කතා කරනවා.]
[හරි, මහන්සි වෙලා වැඩ කරන්න.]
ගි ජොං, ඔයා දන්නවද?
සමහර වෙලාවට,
ඉස්සර මට අඳුරු කාමර ලොකු සහනයක් වුණා.
එතකොට කඳුළු නිසා
බිම බොඳවෙලා පේන හැටි මට බලන්න ඕන වුණේ නෑ.
ඒත් මේ දවස්වල, ඒක වෙනස්.
කඳුළු ඇවිත් බිම බොඳවෙලා පේන හැම වෙලාවකම,
මගේ කඳුළු පිහදාන්න කවුරුහරි ඉබේම මතු වෙනවා.
බලන්නකෝ,
මම කවදාහරි මාරම පොරක් වෙනවා.
දැන්ම ඒ ගැන වද වෙන්න එපා.
මට නිකන් හිතෙනවා මම ලොකු තැනකට එන්න ඉපදුන කෙනෙක් කියලා.
ඒ වගේ අහංකාර විශ්වාසයක්
පුදුම විදිහට මගේ හිත සනසනවා.
ඒක මොකක් හරි මන්තරයක්ද?
ඒක මොකක් වුණත්,
මම හැමදාම ඔයාව විශ්වාස කරනවා.
ඒ වගේම මම
තව තවත් ඔයාට කැමති වෙනවා.
ඒත්
සමහර වෙලාවට
ඔයා ඇත්තටම ඉන්න කෙනෙක්ද කියලත් හිතෙනවා.
මම ඔයාට කැමතියි.
මම ඔයාගේ පස්සෙන් ඉන්නවා.
ඔයා මට විශේෂයි.
ඔයා මට ගොඩක්ම ගොඩක් විශේෂයි.
ඔයා
මටත් කැමති වෙන්න ඕනේ.
මම වගේ කෙනෙක්ට,
ඔයා කවදාවත් නොලැබෙන දෙයක් වගේ.
ඉතින් සමහර වෙලාවට,
මට බය හිතෙන එක නවත්තන්න බෑ,
කවදාහරි දවසක,
මම ඇහැරෙද්දී ඔයා නැති වෙයි කියලා.
අයියෝ, මාව මරලා දාන්න.
මම ආයෙත් පටන් ගත්තා.
ඒත් කූ සොන් හෝ,
මම තාම ඔයාට උත්තරයක් දෙන්න ලෑස්ති නෑ.
මට ඇත්තටම සමාවෙන්න.
ඇයි?
ඒක මට ලේසි නැති නිසා.
සොන් හෝ.
ඔයා ආයෙත්
මාව මගහරින්න පටන් අරන් නේද?
මගහරිනවා? ඔයා මොනවද මේ කියන්නේ?
ඒයි, මම ඔයාට මොකක් හරි වැරැද්දක් කළාද?
ඇයි ඔයා මෙහෙම කරන්නේ?
මේ මම ඔයාව මගහරින පළවෙනි පාරද?
මේක දෙවෙනි පාර.
පළවෙනි පාර මම මගේ කැමැත්ත කියපු දවස්වල,
දෙවෙනි පාර මේ,
පහුගිය දවස්වල වෙච්ච දේවල් වලට පස්සේ.
ඔයාට ඇත්තටම කවදාවත්
මම ගැන ආදරයක් හිතිලම නැද්ද?
ඔයාගේ 'අකාප්‍රියෝ'
තාමත් කොණ්ඩේ පාට කරලද ඉන්නේ?
නෑ.
හරි!
මොකක්ද ඒකේ තියෙන ලොකු දේ?
කවදාවත් ආදරයක් දැනිලා නෑ?
මේ... කවුද මේ?
මට ඔයාව මතක් වුණා.
රින් රින්.
මම ආවා.
කූ සොන් හෝ,
ඔයාට කොහොමද?
ඔයාලා දෙන්නා තාම එකට නේද?
එයාගෙන් අත ගන්න, අයියේ.
ඈ?
ඔයාගේ අත.
අත?
රින් රින්!
ඇයි හැම දේම මෙහෙම වෙන්නේ?
වූ යොන් හිඟන්නෙක් වගේ හිටියත් නම් ගි ජොං කියයි ලස්සනයි කියලා.
ඒ නම් ගි ජොං. ඇත්ත ප්‍රශ්නේ තියෙන්නේ එයා වටේ ඉන්න මිනිස්සුන්ගේ.
- අද කණ්ඩායම් ෆොටෝ ෂූට් එකක් නේද? - ඔව්.
එයාලා ඔයාව ඒ අයත් එක්ක සසඳන්නත් පුළුවන්.
ඔයාට පොඩි හරි ආරක්ෂාවක් තියෙන්න ඕනේ.
මට ෂුවර් නෑ මේ කරන දේ හරිද කියලා.
ආ, කාච ටික.
ඔයා මම ඉල්ලපු මිස්ටික් ටීල් පාට එක ගෙනාවද?
නෑ.
කරන්න දෙයක් නෑ.
මේක මම ආසම ඇඳුම. පරිස්සමෙන් අඳින්න.
ස්තූතියි.
හරි, අර චැට් එක අප්ඩේට් කරන්න අමතක කරන්න එපා.
හරි, පස්සේ පාඩම් කරන කාමරේදි හම්බවෙමු.
හරි.
අපි ගොඩ කාලෙකින් ෆිල්ම් එකක් බලන්න යමුද?
ඔයා උදේ සොන්ග් එක්ක නේද ආවේ?
ආ, එයා ඊයේ රෑ නැවතුනේ අපේ ගෙදර.
මම හිතන්නේ එයාගේ අම්මත් එක්ක ආයෙත් ප්‍රශ්නයක් වගේ.
සොන්ග්ට එහෙම වුණාම එයා හැමතිස්සෙම ඔයා ගාවට දුවගෙන එනවා නේද?
අහ්? ඒක ඉතින්...
මම ලොකු උදව්වක් වෙන යාළුවෙක් නෙවෙයිනේ.
ඒක ඇත්ත නෙවෙයි.
සොන්ග්ට දුක හිතුණා මම මේ දවස්වල තනියම නිදාගන්න එක ගැන.
අපි වෙන වෙලාවක ෆිල්ම් එකක් බලමු.
මට ගොඩක් හෝම් වර්ක් තියෙනවා.
යමු.
ඉන්නකෝ.
මේක කලින් ප්ලෑන් කරපු දෙයක් නෙවෙයි නේද?
මේක මගේ තීරණයක්.
ඔයත් ඔයාට ඕන දේවල්නේ කළේ, එහෙම නේද?
නෑ, ඇත්තටම.
මේක හරි නෑ.
ඔයාට පුළුවන්ද ඒක අයන් කරලා හරියට එල්ලන්න?
මම ඔයාට ඒක අඳින්න කිව්වෙවත් නෑනේ, ඇයි ඔයා මේ කලබල වෙලා?
හරි, එහෙනම් මමත් ඒක අඳිනවා.
ඕන නෑ. ඔයාට ඔයාගේම ඇඳුමක් තියෙනවනේ.
නෑ, මට ඒක එපා. එහෙනම් මමත් අඳින්නේ ඒකමයි.
මට ඒකත් එපා. මේක මගේ ස්ටුඩියෝ එක.
ඔයාද මෙතන බොස්?
මට ඕන විදිහට මම කරනවා, හරිද? ඕක නවත්තන්න.
අනේ. මම කියන දේ එක පාරක් අහන්නකෝ.
ගී ජොන්ග් ඇයි ඔය විදිහට හැසිරෙන්නේ?
අද ගෲප් ෆොටෝෂූට් එකක්. එයා ඒකට මිස් පිගීටත් කතා කළා.
ඉතින්?
ඇඳුම් මාරු වුණා.
ගී ජොන්ග්ගේ ඇඳුම්ද? නෑ, මොඩල්ලාගේ.
කොහොමද?
මම හිතන්නේ මෙතන?
එයා මොඩල් කෙනෙක්ද?
මී රේ කිව්වා හරි.
මට බයක් හිතෙනවා ඒක දැක්කම.
නෑ.
මම මමයි, එයා එයායි.
ගී ජොන්ග් මේක දැක්කොත්, එයා ආයිත් මට දේශනා කරයි.
යෝ.
හලෝ.
වූ යොන්! ඇයි ඔයා කලින්ම ආවේ?
යන්න, යන්න. පස්සේ එන්න.
ඔයානේ මට කිව්වේ ඉස්කෝලේ ඇරිලා කෙලින්ම එන්න කියලා.
කොහොම වුණත්, ඔයාට දැන් මෙතන ඉන්න බෑ.
අපි මොඩල්ට එන්න කියමුද? කියන්න.
යමු. ගී ජොන්ග්. ෆොටෝෂූට් එක පටන් ගන්නවා.
මොඩල්ලා, කරුණාකරලා එළියට එන්න.
ඒයි, අයියෝ!
වූ යොන්, බලන එක නවත්තන්න.
මා දිහා විතරක් බලන්න.
ඔයා හොඳින්ද?
ඔයාගේ ඉක්කාවත් හරි කියුට්.
ආහ්, නියමයි.
ඔය වයිල්ඩ් ගතිය අන්තිම වෙනකම්ම තියාගන්න.
ඉවර වෙනකම්ම ඕක දිගටම කරගෙන යන්න.
උද්යෝගයෙන්, උද්යෝගයෙන්!
තුනයි, දෙකයි.
නියමයි. වූ යොන්.
මෙතනින් වාඩි වෙන්න.
එහෙ බලන්න එපා.
ආපහු හැරිලා බලන්න එපා
මම එළියට එනකම්.
මේ තැන වෘකයොන්ගෙන් පිරිලා තියෙන්නේ,
ඔයා වගේ ලස්සන කෙල්ලෝ ඉන්නේ අනතුරේ.
ඔහොම ඉන්න, හරිද.
ඒක නියමෙට ආවා.
ඔයාට පුළුවන්ද මේ කලිසම පොඩ්ඩක් අල්ලගන්න?
දේ ඕ. ඇයි?
අර ද්‍රෝහියට ලෑස්ති වෙන්න කියන්න.
කියන්න ඊළඟට එයා කියලා.
ඒයි, ඔයාට ඇහුණා නේද?
හරි, කරුණාකරලා යන්න.
ආහ්, මේක මාව බය කරනවා, ඇත්තටම.
ඉක්මනට එන්න.
ඇයි ඔයා අදත් මේ තරම් ලස්සනට ඇඳගෙන ඉන්නේ?
පස්ස බලන්න එපා, තේරුණාද? හරි, හරි.
පොඩ්ඩක් ඉන්නකෝ.
මගේ යාළුවා හැසිරෙන විදිහ ගැන මට ලැජ්ජයි. මම එයා වෙනුවෙන් සමාව ඉල්ලනවා.
මමත්.
මේ සිද්ධිය...
හරියට 'දුක බෙදාගන්න සගයෝ' වගේද?
'දුක බෙදාගැනීමක්.'
හරි!
ආහ්, නියමයි.
කට්.
දැන් ඊළඟ ඇඳුමට ලෑස්ති වෙන්න.
ගී ජොන්ග්ට එන්න කියන්න.
ගී ජොන්ග්!
ඇයි මම මේ තරම් කලබල වෙලා?
ඔයාට මේක පුළුවන්.
දිගටම මා දිහා බලාගෙන ඉන්න.
හරි, පෝස් එකක් දෙන්න.
කියු.
මූඩ් එකට එන්න.
හොඳයි.
මම මීට කලින් එයාව මේ තරම් සීරියස් දැකලා නෑ.
SF එකේ ඉන්නවාට වඩා එයා වෙනස්.
හරි, පොඩ්ඩක් හැරෙන්න.
අඩි භාගයක් පස්සට, හරි.
නියමයි.
නිකන් ඇඳුමක් ඇන්දුවත් එයාගෙන් අමුතු එළියක් එනවා.
දිගටම කරගෙන යමු.
නියමයි, හොඳයි.
සුපිරි.
හරියට ඔයා හරි සැහැල්ලුවෙන් මොකක් හරි දිහා බලන් ඉන්නවා වගේ.
♫ ඔයා මට තේරුම් කරලා දෙනවා ♫
♫ ඔයා මට මාවම හොයලා දෙනවා ♫
♫ මොකද ඔයා තරුවක් නිසා ♫
පිස්සු හැදෙනවා...
මම ඉස්සර ඇත්තටම ඒ රඟපෑමට අහුවුණානේ.
රින් රින්.
රස්නෙයි. අපි ඇතුළට ගිහින් කතා කරමු.
ඔයාට ඕනද මම ඔයාගේ අත කඩන්න?
ඔයාට
මං ගැන ඇත්තටම තරහ ගිහින්.
මම ඒ ගැන ගොඩක් කල්පනා කළා.
ඒ විදිහට දාලා ගිය එක ගැන.
මට පොඩි චාන්ස් එකක් දෙන්නකෝ.
හරියටම කියනවා නම්,
ඔයා දාලා ගියා නෙවෙයි, මමයි ඔයාව අතහැරියේ.
එහෙමද?
හරි. අපි අතර දැන් මුකුත් නෑනේ.
ඔය විදිහට රඟපාන එක නවත්තන්න.
මම ආපහු ආවේ ඔයා නිසා.
මම ඔයා ගැන ගොඩක් හිතුවා.
මට හිතන්න පුළුවන් වුණ එකම කෙනා ඔයා.
ඔයාගේ රඟපෑම දියුණු වෙලා. මම ඒක පිළිගන්නවා.
ඒත් ඔයාගේ රඟපෑම් මට තවත් වැඩ කරන්නේ නෑ.
ඒ නිසා මෙතනින් යන්න.
සොන් හෝ එක්ක ඔයා
කවද්ද ඉඳන්ද ඔය තරම් එකතු වුණේ?
මම නැතුව ඔයාට පාළු හිතුණාද?
පස්සේ හම්බෙමු, රින් රින්.
ඇයි එළියට වෙලා ඉන්නේ? ඔයාට ඇතුළට වෙලා ඉන්න තිබුණනේ.
අහ්?
ආහ්, ඇතුළේ සෙනඟ වැඩියි.
අද ටිකක් සෙනඟ හිටියා තමයි.
කොහොමද?
ඔයා බලන් හිටියේ මං දිහා විතරයි නේද?
ඔව්.
යමු. මම ඔයාට රස කෑමක් අරන් දෙන්නම්.
ඉන්න.
මම හිතන්නේ
මට අද ඉක්මනට ගෙදර යන්න වෙනවා.
මොකක්?
ඔයා එහෙම දෙයක් කිව්වේ නෑනේ.
මට හෙට තියෙන පොප් ක්විස් එක ගැන අමතක වුණා. සොරි.
ආහ්, ඇත්තටමද?
කරන්න දෙයක් නෑනේ ඉතින්.
මම ඔයාව ගෙදරට ඇරලවන්නම්.
එපා.
මට අම්මව හම්බවෙන්න තියෙනවා.
අහ්?
එයාට ඩිපාර්ට්මන්ට් ස්ටෝර් එකට යන්න ඕනලු.
ඔයාගේ අම්මා?
මම යන්න ඕන.
අද මට කතා කළාට ස්තූතියි.
මම මැසේජ් එකක් දාන්නම්.
මේ මොකද? ඔයා ඩේට් එක යන්න ලොකු උනන්දුවකින් නේද හිටියේ?
එයා කියනවා එයාට හෙට තියෙන පොප් ක්විස් එක ගැන අමතක වුණාලු.
මොකක්? පොප් ක්විස් එකක්?
මේ දවස්වලත් ඒවා කරනවද?
එයාගේ ඉස්කෝලේ තාම කරනවා ඇති.
ඒත් ඇයි ඔයා එයාට තනියම යන්න දුන්නේ?
එයාට එයාගේ අම්මා එක්ක වැඩක් තිබුණා.
'එයා පොඩි ළමයෙක්ද?'
'මොකක්ද ඒ පොප් ක්විස් කතාව?'
[එයා පොඩි ළමයෙක්ද? මොකක්ද ඒ පොප් ක්විස් කතාව?]
ජෝ මී රියෝ මෙහෙම කිව්වා.
ආවද.
ඔයාට හිමීට හෝම් වර්ක් කරන්න තිබුණනේ.
මම ඒ සේරම ඉවර කළා.
ඇත්තටම?
වාඩි වෙන්න.
කියන්නකෝ.
මම ඔයාට කැමති හේතුව...
මගේ හිත ඔයාට නිකන්ම ඇදිලා ගියා.
මම හිතුවා ලොකු හේතුවක් ඇති කියලා.
මොකද ඔයා නිර්භීතයි වගේම අවංකයි.
ඕනම කෙනෙක් එක්ක, ඕනම තැනක.
මම කැමතියි ඔයා අනිත් අය ගැන වද නොවී ඔයා ගැනම අවධානය දෙන විදිහට.
එහෙමද?
මම SF එකෙන් එළියෙදි වෙනස් කෙනෙක් නම්?
අහ්? ඔයාට තාමත් එහෙම හිතෙයිද?
මම ඇහැක් ඇරලා බලන්නවත් බැරි බයගුල්ලෙක් නම්?
හැමදේටම තමන්ටම දොස් පවරාගන්න කෙනෙක් නම් මම?
ඒක වෙන්න බෑ.
ඔව්, එහෙම වෙන්න බෑ තමයි.
ඒත් ඔයා හිතාගෙන ඉන්න කෙනා නෙවෙයි මම.
ඒ කියන්නේ, මම ඔයා මවාගත්ත හීනයක් විතරයි.
SF එක ඇතුළේ විතරක් ඉන්න මගේ එක ස්වරූපයක්.
ඒක ඇත්ත නෙවෙයි. නෑ, ඒක ඇත්ත.
හ්‍යුක්.
ඔයා කැමති මම ඔයාගේ හීනයක් නම්,
වෙන කෙනෙක් හරහා ඒක ලබාගන්න හදන්න එපා, ඒක ඔයාගේම කරගන්න.
මම නිකන් විනෝදෙට මෙතනදි ඔයාගේ රැවටීම්වලට අහුවෙනවා වගේ රඟපෑවොත්,
මම අහිංසක කොල්ලෙක්ව වසඟ කරගන්න මායාකාරියක් වෙනවා.
මම මගේ ජීවිතේ ගැන ඒ තරම් වගකීමක් නැති කෙනෙක් නෙවෙයි.
මොකක්ද ඒ බැල්ම?
ඒ බැල්මෙන් කියන්නේ ඔයාට මුකුත් තේරුණේ නෑ ඒ වගේම ඔයා මට තවත් කැමතියි කියන එක නම්,
මම ඔයාව මරනවා.
ඔයා කොහෙද?
ඔයාට පන්තියක් තියෙනවනේ.
මම ඒක කට් කරනවා. අපි එළියට යමු. ඔයා පොඩි ළමයෙක්ද?
ඇයි?
අපි මොනවා හරි රස කෑමක් කමු, හාද?
ආ, රස කෑමක්!
යමු!
කන්නේ නැද්ද?
එහෙනම් මම කන්නම්.
ආ, ඒක නම් හරි කැතයි.
මට ස්ට්‍රෙස් වගේ.
හියෝ සෙරෝ.
අයියෝ.
මම අන්තිමට ඔක්කොම අමතක කරගෙන ඉද්දි, එයා ආයෙම ඇවිත් මාව අවුල් කළා.
ඔයාව අවුල් කළා?
ඈ?
එයා නිසා ඔයාගේ හිත සැලුණාද?
නෑ, මම අදහස් කළේ ඒක නෙවෙයි.
ඇයි මේ හූල්ලන්නේ?
ඔයාට ඒක ප්‍රශ්නයක් නෑනේ, නේද?
ප්‍රශ්නයක් තියෙනවා.
සොන් හෝ.
මගේ කෙල්ලගේ පරණ කොල්ලා වටේ කැරකෙද්දි ගාණක් නැතුව ඉන්න එක සාමාන්‍ය දෙයක්ද?
කූ සොන් හෝ.
මේක මාව පිස්සු වට්ටනවා.
පොඩ්ඩක් ඉන්න.
කූ සොන් හෝ.
ඇයි හියෝ සෙරෝ ගැන ඔච්චර වද වෙන්නේ?
ඔයා හිතන්නේ එයා නිසා මගේ හිත වෙනස් වෙයි කියලද?
ඒක මට කරන මදිපුංචිකමක්.
නම් ගු රින්.
පරණ කොල්ලා වද දෙන නිසා ස්ට්‍රෙස් වෙලා ඉන්නවා කියලා ඔයා දැන් කිව්වේ කාටද?
එයා නිසා අවුල් වෙලා ඉන්නේ...
යාළුවෙක් වුන කූ සොන් හෝටද? නැත්නම්...
ඔයාගේ කොල්ලා වුන කූ සොන් හෝටද?
ඔයා මාත් එක්ක යාලු වෙලාද ඉන්නේ, නැත්නම් බොරුවට රඟපානවද?
ආයෙත් හොඳට හිතලා බලන්න.
ගි ජොන්ග් බැබළෙමින් හිටියේ.
එතන හිටපු කාටත් වඩා දීප්තිමත්ව.
එයාට උත්සාහ කරන්නවත් ඕන වුණේ නෑ,
ඒක එයාට ඉබේම ලැබුණු දෙයක්.
ලොකු මහන්සියක් නැතුවම හැමදේම තියෙන මිනිස්සු.
උපතින්ම හැමදේම අරගෙන ආපු අය.
ඒ වගේම ඒ අය කියන හැම වචනයක්ම
විශ්වාස කරපු මම.
ගි ජොන්ග් මට කියපු හැම දෙයක්ම.
'මම ඔයාට කැමතියි' කියනවටත් වඩා
මිහිරි වචන.
මගේ හිත හදපු ඒ වචන
දැන්
මාව රිද්දන බොරු බවට
පත්වෙලා.
ඔයා කෙනෙක්ට ආදරේ කරන්න ගත්තම,
ඔයා අන්තිමට තේරුම් ගන්නේ එයාව නෙවෙයි,
ඔයාවමයි.
මගේ හිතේ හැංගිලා තිබුණ කොටස්.
මම ගැන තිබුණු
නග්න සත්‍යය.
මම මොකද කරන්න ඕනේ, ගි ජොන්ග්?
මට...
මට ඔයාව එපා වෙන්න පටන් අරන්.
විකාර මනෝ ලෝකෙට
ආයෙත් ඇවිල්ලා.
මම ඒ තරම් ලැජ්ජාවක්ද ඔයාට?
ඔයා ඔච්චර ලොකුවට රඟපාන එක නතර කරනවා නම් හොඳයි.
ඔයා අකමැති නම් මම නවත්තන්නම්. ඒක මහා ලොකු දෙයක් නෙවෙයි.
ඔයා අපේ සොන්ග්ට ද්‍රෝහි වුණොත්, මම ඔයාගේ හම ගහනවා...
මට මගේම ප්‍රශ්න තියෙනවා මේ වෙලාවේ.
ඒ දෙන්නා ඇවිදගෙන ආවේ හරියට මෝසෙස් රතු මුහුද දෙබෑ කරගෙන එනවා වගේ.
මේ ඔක්කොම අර ඇකැප්‍රියෝ හින්දා.
එහෙනම් අපි ඒූ මෝඩයව ඉවරයක් කරලා දාමු.
ඔයා මගේ ඉස්සරහ හෙන ලොකු ටෝක්ස් දුන්නට,
ඔයාට පුළුවන් මෙච්චරද, බොරු කියන්න විතරද?
ඔයා මගේ අම්මා එක්ක තරහ නැද්ද?
හැම දෙමව්පියෝම ඔහොම තමයි. එයාලා ඔයා ගැන වද වෙනවා.
මම අම්මා එක්ක තරහ නෑ, ඒත් මම එයාට බයයි.
මම ගි ජොන්ග් එක්ක තියෙන සම්බන්ධය නවත්තන්නයි හිතාගෙන ඉන්නේ.
ඉතින් කියන්න.
තේ සොන්, අපි අතරින් වැඩියෙන්ම කල්පනා කරන්නේ ඔයානේ.
ඒයි, හිතන එක හැම තිස්සෙම මෙච්චර රිදෙනවද?
ෂික්!
මේ මල විකාර සිතිවිලි!
කොහොමද මේවා මගේ ඔලුවෙන් අයින් කරගන්නේ?
එහෙනම් හිතන එක නවත්තපන්!
ෂික්.
බෑ. ඒවා දිගටම එනවා!
උඹ වගේ මෝඩයෙක්!
උඹ කවද ඉඳන්ද ඔච්චර ගැඹුරට හිතන්න ගත්තේ?
උඹ නිකන් හෝමෝ ඉරෙක්ටස් වගේ ඉඳන් හෝමෝ සේපියන්ස් වගේ වෙන්න හදනවා.
ඒකයි උඹේ ඔලුව පුපුරන්න හදන්නේ!
💜💜සිංහල පරිවර්තනය : සුලෝචනා ජයකොඩි💜💜